
	RAPORT  COMUN
asupra propunerii legislative pentru  îmbunătățirea cadrului organizatoric și funcțional în vederea depistării precoce a cancerului profesional și a pneumoconiozelor

În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru muncă şi protecţie socială şi Comisia pentru sănătate și familie au fost sesizate, prin adresa nr. Plx.106/2019  din 6 martie 2019, cu dezbaterea pe fond, în procedură obişnuită, a  propunerii legislative pentru  îmbunătățirea cadrului organizatoric și funcțional în vederea depistării precoce a cancerului profesional și a pneumoconiozelor.

La întocmirea prezentului raport comun, Comisiile au avut în vedere: 
1. avizul negativ al Consiliului Legislativ (nr.1079/14.11.2018);
1. punctul de vedere favorabil al Consiliului Economic şi Social (nr.5433/30.10.2018);
1. avizul negativ al Comisiei juridice, de disciplină şi imunităţi 
(nr. 4c-13/188/26.03.2019);
1. avizul favorabil al Comisiei pentru egalitate de șanse pentru femei și bărbați (nr.4c-20/98 din 19 martie 2019);
1. avizul favorabil al Comisiei pentru drepturile omului, culte şi problemele minorităţilor naţionale (nr.4c-6/199/13.03.2019);
1. punctul de vedere negativ al Ministerului Sănătăţii (nr.1173/03.04.2019);
1. punctul de vedere negativ al Guvernului (nr.4712/15 mai 2019);
Propunerea legislativă are ca obiect de reglementare stabilirea unor măsuri pentru îmbunătăţirea cadrului organizatoric şi funcţional în vederea depistării precoce a cancerului profesional şi a pneumoconiozelor. Potrivit Expunerii de motive, „în cursul activităţii profesionale, lucrătorii pot fi expuşi anumitor riscuri ale căror repercusiuni asupra sănătăţii pot să apară la mulţi ani după încetarea expunerii.” Se apreciază că, pentru a beneficia de un diagnostic precoce şi de o abordare terapeutică care să asigure un prognostic favorabil, starea de sănătate a acestor lucrători ar trebui verificată periodic şi după încetarea expunerii sau a activităţii profesionale.

Propunerea legislativă face parte din categoria legilor organice, conform prevederilor art.73 alin.(3) din Constituţia României, republicată.
În conformitate cu prevederile Regulamentului Camerei Deputaţilor, republicat, cu modificările şi completările ulterioare, Comisiile au dezbătut  propunerea legislativă în şedinţe separate. 
La şedinţa Comisiei pentru muncă şi protecţie socială din data de 9 aprilie 2019 şi-au înregistrat prezenţa 22 de deputaţi din totalul de 22 de membri. 
În urma dezbaterilor şi a opiniilor exprimate, membrii comisiei au hotărât, cu majoritate de voturi aprobarea cu amendamente a propunerii legislative.
La dezbateri au participat d-l Dan Dumitrescu-Secretar de Stat în Minsterul Sănătății, în conformitate cu prevederile art.55 din Regulamentul Camerei Deputaţilor, republicat, cu modificările şi completările ulterioare.

La şedinţa Comisiei pentru sănătate și familie  din data de 4 iunie 2019, şi-au înregistrat prezenţa 16  deputaţi din totalul de 20 de membri. 
În urma dezbaterilor şi a opiniilor exprimate, membrii comisiei au hotărât, cu unanimitate de voturi , adoptarea propunerii legislative cu amendamente  admise.
Propunerea legislativă a fost respinsă de Senat în şedinţa din 4 martie 2019.

Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, cu modificările şi completările ulterioare.

În urma finalizării dezbaterilor, cele două Comisii propun Plenului Camerei Deputaţilor adoptarea iniţiativei legislative cu amendamente  admise,  prezentate în anexa care face parte integrantă din prezentul raportul comun

ANEXA

AMENDAMENTE ADMISE:

În urma dezbaterilor, Comisiile propun adoptarea proiectului de lege cu următoarele amendamente:

	Nr.
crt.
	Text propunere legislativă
	Text propus de Comisii (autor amendament)
	Motivare

	1. 
	
Titlul legii

Lege pentru îmbunătăţirea cadrului organizatoric şi funcţional în vederea depistării precoce a cancerului profesional şi a pneumoconiozelor

	
Nemodificat 
	

	2. 
	
Art.1 - Lucrătorii cu expunere în antecedentele profesionale la agenți cancerigeni sau mutageni, așa cum sunt definiți de legilația românească în vigoare, respectiv la pulberi minerale pneumoconiogene, beneficiază de supravegherea stării de sănătate în relație cu expunerea profesională menționată mai sus și după încetarea expunerii sau a activității profesionale, pe o perioadă de 40 de ani de la momentul încetării expunerii.
	
Art.1 – (1) Lucrătorii expuși, în antecedentele profesionale, la agenți cancerigeni sau mutageni, așa cum sunt definiți de legislația românească în vigoare, respectiv la pulberi minerale pneumoconiogene, beneficiază de supravegherea stării de sănătate în relație cu expunerea profesională menționată și după încetarea expunerii sau a activității profesionale, denumită în continuare supraveghere medicală post-expunere profesională, pe perioada necesară pentru protejarea sănătății. 
(2) Prin lucrător expus se înțelege orice lucrător care dovedește expunerea profesională la agenți cancerigeni sau mutageni și pulberi minerale pneumoconiogene prin documente oficiale stabilite prin ordin al ministrului sănătății. 

Autor: Comisia pentru sănătate și familie

	
Pentru respectarea normelor de tehnică legislativă.

Unitate de terminologie.

	3. 
	

Art.2 - Această supraveghere se va realiza prin cabinetele de medicina muncii și secțiile/compartimentele de medicina muncii din structura spitalelor publice, care vor prelua de la structurile de medicina muncii care au avut în supraveghere astfel de lucrători, dosarele celor care și-au încetat activitatea.
	

Art.2 - (1) Supravegherea medicală post-expunere profesională se va realiza prin cabinetele de medicina muncii și secțiile/compartimentele de medicina muncii din structura spitalelor publice, care preiau de la structurile de medicina muncii care au avut în supraveghere astfel de lucrători, dosarele celor care și-au încetat activitatea. 
(2) Preluarea dosarelor potrivit alin.(1) se face în termen de 60 de zile de la data intrării în vigoare a prezentei legi.
(3) Datele obținute prin supravegherea medicală post-expunere profesională vor fi raportate Institutului Național de Sănătate Publică.

Autor: deputat Vasile Florin Stamatian


	
Pentru respectarea normelor de tehnică legislativă.

Unitate de terminologie.


	4. 
	Art. 3 - Costurile necesare desfăşurării acestei supravegheri medicale se vor asigura prin Casa Naţională de Pensii Publice, structura care administrează fondul de asigurări pentru accidente de muncă şi boli profesionale.
	Se elimină
(Comisia pentru sănătate și familie)
	

	5. 
	
	
Art.3. - (1) La propunerea Ministerului Sănătăţii, se aprobă prin hotărâre a Guvernului înfiinţarea şi organizarea în cadrul Institutului Naţional de Sănătate Publică a Registrului național al expușilor profesional la agenți cancerigeni sau mutageni și pulberi pneumoconiogene.
(2) Datele prevăzute la art.2 alin.(3) vor fi cuprinse în Registrul național al expușilor profesional la agenți cancerigeni sau mutageni și pulberi pneumoconiogene.

Autor: deputat Vasile Florin Stamatian

	
Norme necesare.

	6. 
	
Art.4 - Supravegherea medicală profilactică a acestor lucrători va cuprinde un examen medical inițial la un interval de cel mult 3 ani de la încetarea expunerii și apoi din 3 în 3 ani, cu posibilitatea ca, în baza recomandărilor medicale individualizate, acest interval să poată fi redus sau mărit, în funcție de caz.
	
Art.4 - Supravegherea medicală post-expunere profesională a lucrătorilor expuşi se realizează diferențiat, în funcție de riscul profesional avut în vedere, conform unor ghiduri de specialitate elaborate de Comisia de Medicina Muncii a Ministerului Sănătății, iar, în lipsa acestora, în conformitate cu ghiduri și proceduri agreate la nivel european sau internațional.
Autor: deputat Vasile Florin Stamatian

	
Pentru respectarea normelor de tehnică legislativă.

Unitate de terminologie.

